Bjarni Benediktsson , formaður Sjálfstæðisflokksins og fjármála - og efnahagsráðherra , telur að Hanna Birna Kristjánsdóttir , fyrrum innanríkisráðherra , eigi afturkvæmt á Alþingi og segist telja að traust þingflokks Sjálfstæðisflokksins til hennar sé óskorað . Þetta kemur fram í viðtali við Bjarna á mbl.is . Þar er Bjarni spurður hvort Hanna Birna eigi afturkvæmt á þing og svarar : „ Já , það tel ég algjörlega . Það er algjörlega í hennar höndum að koma aftur til þingsins og halda áfram sínum stjórnmálastörfum “ . Spurður um hvort þingflokkur Sjálfstæðisflokksins beri traust til Hönnu Birnu sagði Bjarni : „ Það tel ég að það sé alveg óskorað “ . Auglýsing Hann sagði það hins vegar engum blöðum um að flétta að Hanna Birna hefði borið skaða af lekamálinu . „ Hún gerir sér vel grein fyrir því sjálf . Það breytir því ekki að réttur hennar til að starfa áfram sem þingmaður er algjörlega óbreyttur “ . Fór langt út fyrir valdsvið sitt Umboðsmaður Alþingis birti á föstudag niðurstöðu frumkvæðisathugunar sinnar á samskiptum Hönnu Birnu og Stefáns Eiríksson , fyrrum lögreglustjóra höfuðborgarsvæðisins , vegna rannsóknar lekamálsins svokallaða . Þar sagði meðal annars að að ráðherra hafi farið langt út fyrir valdsvið sitt í samskiptunum . Málið er nú á borði stjórnskipunar - og eftirlitsnefndar Alþingis . Bjarni Benediktsson tjáði sig ekkert um málið um helgina og því er um fyrstu opinberu viðbrögð hans að ræða . Hanna Birna Kristjánsdóttir er varaformaður Sjálfstæðisflokksins . Lekamálið hófst í nóvember 2013 þegar minnisblaði um hælisleitandann Tony Omos var lekið til Fréttablaðsins og mbl.is . Gísli Freyr Valdórsson , fyrrum aðstoðarmaður Hönnu Birnu , var dæmdur í átta mánaða skilorðsbundið fangelsi í nóvember 2014 fyrir að leka minnisblaðinu . Gísli Freyr játaði brotið daginn áður en mál hans fór fyrir dóm . Hanna Birna sagði af sér embætti innanríkisráðherra skömmu síðar og hefur verið í leyfi frá þingstörfum síðan að afsögnin átti sér stað . Hún hefur lýst því yfir að hún ætli að setjast aftur á þing í mars . Hanna Birna hefur hins vegar ekki viljað tjá sig við fjölmiðla um málið frá því að niðurstaða umboðsmanns Alþingis var kunngjörð á föstudag utan þess að hún sendi athugasemd til fréttastofu RÚV vegna fréttar sem hún birti . Í athugasemdinni sagðist Hanna Birna ekki hafa haft áhrif á rannsókn lögreglu á lekamálinu né hafi hún viðurkennt að hafa reynt það . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .